Воўкава (Гарадоцкі раён)

Во́ўкава. Сустракаецца таксама варыянт Во́лкава, таксама Волкава (, ) — вёска ў Гарадоцкім раёне Віцебскай вобласці. Уваходзіць у склад Віраўлянскага сельсавета. За 49 км на паўночны захад ад Гарадка, 24 км ад чыгуначнай станцыі Бычыха на лініі Віцебск — Невель, 86 км ад Віцебска. Рэльеф раўнінны. На паўночным захадзе працякае рака Чарнаўка (прыток ракі Обаль). Праз вёску працякае ручай (прыток Чарнаўкі). На паўночным усходзе — участак лесу. На захадзе і поўначы тэрыторыя забалочана. Транспартныя сувязі па мясцовай дарозе, далей па дарозе Халамер’е — Бычыха і далей па шашы Гарадок — Невель.

 Гісторыя 
У 2-й палове 18 стагоддзя вёска Ваўкі ў Гарадоцкім павеце Полацкай губерні. У 1785 годзе ў маёнтку Халамер’е Казіміра Корсака. У 1795 годзе ў маёнтку Обаль малалетняга графа Станіслава Будзімскага, якое за нядоімку было забрана ў казну. З 1802 года ў Віцебскай губерні. У 1839 годзе ў войтаўстве Обальскіх. З 2-й паловы 19 стагоддзя вёска ў Обальскай воласці і сельскім таварыстве Гарадоцкага павета Віцебскай губерні. У 1905 годзе было 80 дзесяцін зямлі. З 15 лютага 1923 года ў Невельскім павеце. У сакавіку 1924 года вернута ў склад БССР. З 17 ліпеня 1924 года ў Гарадоцкім раёне. З 24 жніўня 1924 года ў Асіпоўскім сельсавеце Езярышчанскага раёна, з 12 кастрычніка 1929 года Гарадоцкага раёна Віцебскай акругі (да 26 ліпеня 1930 года). Працавалі кравецкая, плотніцкая, сталярная саматужныя майстэрні. З 5 снежня 1931 года ў Обальскім сельсавеце. З 12 лютага 1935 года ў Мехаўскім раёне. З 20 лютага 1938 года ў Віцебскай вобласці. У Другую сусветную вайну з фронту не вярнуліся 5 жыхароў. З 18 сакавіка 1958 года ў Езярышчанскім раёне. З 25 снежня 1962 года ў Гарадоцкім раёне. Да 16 верасня 1960 года вёска ўваходзіла ў склад Халамерскага сельсаветаРашэнне выканкома Віцебскага абласнога Савета дэпутатаў працоўных ад 16 верасня 1960 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1960, № 26., да 7 чэрвеня 1966 года — у склад Віраўлянскага сельсаветаРашэнне выканкома Віцебскага абласнога Савета дэпутатаў працоўных ад 7 чэрвеня 1966 г. // Збор законаў, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1966, № 22 (1142)., да 8 красавіка 2004 года — у склад Халамерскага сельсаветаРешение Витебского областного Совета депутатов от 8 апреля 2004 г. № 55 Об изменении административно-территориального устройства районов Витебской области . У 2012 годзе ў складзе КУСП «Маяк».

 Насельніцтва 
 5 рэвізскі душ (1785)
 13 рэвізскіх душ (1795)
 27 рэвізскіх душ (1839)
 3 двары, 33 жыхары (1850)
 9 гаспадарак, 62 жыхары (1905)
 11 двароў, 62 жыхары (1920)
 12 двароў, 69 жыхароў (1926)
 28 жыхароў (1959)
 49 жыхароў (1970)
 8 гаспадарак, 11 жыхароў (2000)
 1 гаспадарка, 1 жыхар (2018)
 Крыніцы 

 Літаратура 


 Спасылкі 

Катэгорыя:Віраўлянскі сельсавет
Катэгорыя:Населеныя пункты Гарадоцкага раёна